

**SPECIFIKACIJA sklopa usposabljanj »Certificirani komunikacijski in organizacijski modeli«**

Predmet naročila:

Sklop zajema 6 certificiranih usposabljanj:

1. Nevrolingvistično programiranje (NLP Praktik) s certifikatom
2. Nevrolingvistično programiranje (NLP Coach) s certifikatom
3. NASA PCM Komunikacijski model (»Process Communication model«) - 1. stopnja s certifikatom
4. NASA PCM Komunikacijski model (»Process Communication model«) - 2. stopnja s certifikatom
5. SCRUM Master (CSM) s certifikatom
6. SCRUM Product Owner (CSPO) s certifikatom

Temeljni namen sklopa usposabljanj je **izboljšanje socialno-emocionalnih kompetenc, digitalne inteligence in agilnih organizacijskih pristopov med javnimi uslužbenci**. Digitalna inteligenca je ena izmed ključnih vseživljenjskih kompetenc v digitalni dobi. Veščine pridobljene na usposabljanjih tega sklopa udeležencem omogočajo boljšo samoregulacijo, empatijo in učinkovito interakcijo v različnih kontekstih, tudi v digitalnih komunikacijah ter podporo učinkovitejšemu timskemu delu in agilnim procesom. Usposabljanja so namenjena dvigu profesionalnosti in odpornosti javnih uslužbencev za uspešno spopadanje z izzivi digitalne družbe.

Splošni cilji izvajanja sklopa usposabljanj so:

* izboljšanje socialno-emocionalnih veščin in digitalne inteligence v javni upravi;
* opolnomočiti udeležence za osebno odličnost in učinkovito medosebno komunikacijo v izzivih digitalne dobe;
* opolnomočiti udeležence za boljšo samoregulacijo, empatijo in učinkovito interakcijo v različnih kontekstih, tudi v digitalnih komunikacijah;
* podpora učinkovitejšemu timskemu delu in agilnim procesom.

Javno naročilo sofinancirata Republika Slovenija, Ministrstvo za javno upravo in Evropska unija – NextGenerationEU iz Mehanizma za okrevanje in odpornost, v okviru ukrepa Modernizacija digitalnega okolja javne uprave, program Krepitev digitalnih znanj in spretnosti javnih uslužbencev.

Opis usposabljanj

1. **Nevrolingvistično programiranje (NLP Praktik) s certifikatom**

**Ciljna skupina in namen:** Usposabljanje je namenjeno zaposlenim v javnem sektorju, ki želijo pridobiti temeljno in praktično znanje o nevrolingvističnem programiranju (NLP). Udeleženci se bodo seznanili z osnovnimi načeli, tehnikami in metodami NLP za učinkovito komunikacijo, izboljšanje interpersonalnih veščin ter vzpostavljanje boljšega razumevanja in sodelovanja v njihovem delovnem okolju za uspešno spopadanje z izzivi digitalne družbe.

Udeleženci se opolnomočijo s pomočjo metodologije medosebne komunikacije za osebno odličnost, kjer se naučijo samozavedanja, prepoznavanja neučinkovitih in samodestruktivnih vzorcev mišljenja in delovanja ter reprogramiranja miselnih procesov in vedenj, s katerimi dosežemo želene cilje in rezultate.

Udeleženci pridobijo mednarodno priznan certifikat INLPTA.

**Trajanje:**

* **izvedba v živo ali na daljavo:** 130 pedagoških ur

**Cilji**:

* opolnomočenje udeležencev za razumevanje osnovnih principov in filozofije NLP;
* naučiti udeležence uporabnih NLP tehnik za izboljšanje komunikacije in medsebojnih odnosov;
* pridobiti veščine za prepoznavanje in spreminjanje omejujočih vzorcev razmišljanja;
* razviti sposobnosti za učinkovito poslušanje, reprogramiranje in vplivanje na druge;
* uporabljati NLP tehnike za motivacijo, vedenjsko spremembo in osebno rast.

**Vsebina:**

* po programu NLP Praktik;
* nevrologija, lingvistika, programiranje;
* samozavedanje in modeliranje;
* učinkovita komunikacija;
* vplivanje na delovanje možganov;
* spreminjanje vzorcev in reprogramiranje, idr.;
* izpit.

1. **Nevrolingvistično programiranje (NLP Coach) s certifikatom**

**Ciljna skupina in namen:** Usposabljanje je namenjeno zaposlenim v javnem sektorju, ki želijo pridobiti znanja in veščine za učinkovito vlogo NLP coacha. Cilj je opremiti udeležence z orodji za osebnostni razvoj, spremembe in izboljšanje potenciala svojega delovanja ter podpore drugim pri doseganju njihovih osebnih in profesionalnih ciljev za uspešno spopadanje z izzivi digitalne družbe. Fokus je na razvijanju veščin poslušanja, zastavljanja vprašanj in usmerjanja sprememb.

Udeleženci se opolnomočijo za izvajanje coaching procesov s pomočjo NLP orodij, za boljše razumevanje osebnostnih vzorcev in vedenjskih sprememb, povečano samozavest pri vodenju in motivaciji sodelavcev in etično in profesionalno izvajanje coaching interakcij.

Za udeležbo na usposabljanju je pogoj zaključeno usposabljanje NLP Praktik. Udeleženci pridobijo mednarodno priznan certifikat INLPTA.

**Trajanje:**

* **izvedba v živo ali na daljavo:** 205 pedagoških ur (150 ur programa, 55 ur samostojnega dela)

**Cilji**:

* opolnomočenje udeležencev za osnovno razumevanje in praktične veščine NLP-ja za coaching;
* poglobitev in utrditev NLP tehnik za izboljšanje komunikacije in medsebojnih odnosov;
* priprava na izvajanje coaching sej z uporabo NLP tehnik;
* nadgradnja in utrditev veščin za prepoznavanje in spreminjanje omejujočih vzorcev razmišljanja;
* nadgraditi in utrditi sposobnosti za učinkovito poslušanje, reprogramiranje in vplivanje na druge;
* uporabljati NLP tehnike za vodenje, motivacijo, vedenjsko spremembo in osebno rast.

**Vsebina:**

* po programu NLP Coach;
* coaching modeli in koncepti;
* glavne tehnike NLP za osebni razvoj in coaching;
* komunikacijske veščine in prepoznavanje vzorcev;
* gradnja zaupanja in ustvarjanje učinkovitega odnosa s stranko;
* postavljanje močnih ciljev in vzpostavitev poti do njihovega doseganja;
* vodstvo sprememb z uporabo NLP tehnik;
* etika in profesionalnost v NLP coachingu;
* praktične vaje, simulacije in študije primerov;
* uporaba NLP orodij pri delu z različnimi izzivi;
* coaching tehnike;
* delo s klientom in supervizija, idr.;
* izpit.

1. **NASA PCM Komunikacijski model (»Process Communication model«) 1. stopnja s certifikatom**

**Ciljna skupina in namen:**

Usposabljanje je namenjeno zaposlenim v javnem sektorju. Udeleženci osvojijo znanje predvidevanja vedenjskih vzorcev pri drugih ljudeh in se spoznajo s praktičnimi orodji za učinkovito komunikacijo, gradnjo zaupanja, reševanje konfliktov ter izboljšanje timskega dela z uporabo PCM Komunikacijskega modela (»proces communication model«), kar bo prispevalo k večji učinkovitosti tima in harmoničnemu delovnem okolju. Metode PCM bodo podprle razvoj socialno-emocionalne inteligence, kar je ključno za učinkovito sodelovanje, empatijo in prilagajanje v sodobnem digitalnem svetu.

Udeleženci pridobijo certifikat in možnost pridobitve mednarodno priznanega certifikata.

**Trajanje:**

* **izvedba v živo ali na daljavo:** 24 pedagoških ur

**Cilj**:

* prepoznati in razumeti različne osebnostne tipe in komunikacijske stile;
* pridobiti veščine za prilagajanje komunikacije posameznikom in skupinam, tudi v različnih digitalnih kontekstih;
* uporabiti PCM za grajenje zaupanja, reševanje konfliktov in vzdrževanje zdravih odnosov;
* izboljšati socialno-emocionalne kompetence, kot so aktivno poslušanje, čustvena regulacija in empatično razumevanje.

**Vsebina:**

* struktura PCM in osebnostni tipi;
* načini interakcije;
* komunikacijski kanali;
* zadovoljevanje psiholoških potreb;
* osebnostna faza in spreminjanje;
* odzivi na stresne situacije.

1. **NASA PCM Komunikacijski model (»Process Communication model«) – 2. stopnja s certifikatom**

**Ciljna skupina in namen:**

Usposabljanje je namenjeno zaposlenim v javnem sektorju. Udeleženci osvojijo znanje in prakso PCM za zahtevnejše komunikacijske situacije, pridobijo napredne veščine upravljanja s stresom in konflikti v delovnem okolju, poglobljeno razumevanje osebnostnih tipov in njihovih kognitivnih vzorcev za boljše timsko sodelovanje in duševno odpornost in tehnike za prilagajanje vodenja in komunikacije, kar bo prispevalo k večji učinkovitosti in harmoničnemu delovnem okolju. Metode PCM bodo podprle razvoj socialno-emocionalne inteligence, kar je ključno za učinkovito sodelovanje, empatijo in prilagajanje v sodobnem digitalnem svetu.

Za udeležbo na usposabljanju je pogoj zaključeno usposabljanje NASA PCM Komunikacijski model – 1. stopnja. Udeleženci pridobijo certifikat in možnost pridobitve mednarodno priznanega certifikata.

**Trajanje:**

* **izvedba v živo ali na daljavo:** 24 pedagoških ur

**Cilj**:

* poglobljeno prepoznavanje in razumevanje vedenjskih vzorcev stresa in odzivov posameznikov v različnih fazah;
* pridobiti poglobljene veščine za obvladovanje kompleksnejših komunikacijskih situacij, prepoznavanje kognitivnih napak in učinkovito upravljanje konfliktov ter stresnih situacij na ravni posameznika in skupine tudi v različnih digitalnih kontekstih;
* uporabiti PCM za grajenje zaupanja, reševanje konfliktov in vzdrževanje zdravih odnosov;
* razviti napredne socialno-emocionalne kompetence za boljše timsko delo in vodstvene vloge, kot so aktivno poslušanje, čustvena regulacija in empatično razumevanje.

**Vsebina:**

* osvežitev znanja 1. stopnje skozi praktične vaje (jezik percepcije, komunikacijski kanali, dnevni in tedenski načrt vodenja posameznikov glede na njihove psihološke potrebe);
* osnova in razvojne faze, ki postavljajo odzive na stresorje;
* poglobljeno razumevanje in praktične vaje (vstop in izhod iz treh stopenj stresa);
* kognitivne napake posameznega osebnostnega tipa;
* praktične vaje iz komunikacije s posameznim osebnostnim tipom v pozitivnih in negativnih situacijah (stresnih fazah).

1. **SCRUM Master (CSM) s certifikatom**

**Ciljna skupina in namen:**

Usposabljanje je namenjeno javnim uslužbencem, ki vodijo agilne ekipe in želijo optimizirati način dela. Udeleženci bodo pridobili poglobljeno razumevanje agilnih vrednot in SCRUM procesov, pridobili kompetence za facilitacijo SCRUM srečanj in podporo ekipi za učinkovito vodenje SCRUM timov kot SCRUM Masterji (vodje SCRUM procesov«). Udeleženci se seznanijo z osnovami SCRUM metodologije, najboljšimi praksami, vlogo SCRUM Masterja (»vodje SCRUM procesov«) ter tehnikami za spodbujanje sodelovanja, transparentnosti in agilnosti v projektih.

SCRUM je agilni okvir – način organizacije dela, ki pomaga javnim uslužbencem učinkovito sodelovati, se prilagajati spremembam in uspešno uresničevati projekte in naloge. Temelji na rednih, kratkih srečanjih in jasni razdelitvi vlog, da se delo izvaja pregledno, po korakih, s poudarkom na sodelovanju, odprti komunikaciji in hitrem reševanju težav.

Udeleženec pridobi mednarodno priznan CSM certifikat.

**Trajanje:**

* **izvedba v živo ali na daljavo:** 16 pedagoških ur

**Cilj**:

* razumeti osnovne principe in vrednote agilnega razvoja ter SCRUM metodologije.
* pridobiti znanje o vlogi SCRUM Masterja in njegovih odgovornostih;
* naučiti se facilitatirati SCRUM srečanja (dnevne razprave, sprint načrtovanja, retrospektive);
* razviti veščine za spodbujanje sodelovanja, odprte komunikacije in samoupravljanja v timu;
* uporabiti tehnike za reševanje konfliktov, odstranjevanje ovir in zagotavljanje pravične porazdelitve dela;
* implementirati izboljšave in prilagajati procese za večjo učinkovitost timov in projektov.

**Vsebina:**

* agilni manifest;
* vloga SCRUM Masterja (»vodja SCRUM procesa«), Developerjev (»Razvijalcev«), Product ownerjev »Lastnik produkta«);
* Scrum srečanja (dnevni Stand-upi (»Dnevni statusni sestanek«), Sprint planning (»načrtovanje iteracijskih delovnih ciklov«), Sprint review (»pregledi iteracijskih delovnih ciklov«), retrospektive);
* Backlog (»Seznam nalog«), Sprinti (cikli), Definition of done (»definicija narejenega«);
* upravljanje in odstranjevanje ovir;
* kako doseči samoorganiziranost;
* teorija ekipe;
* vpeljava Scrum-a v ekipo;
* najboljše prakse in nasveti kako implementirati Scrum.

1. **SCRUM Product Owner (CSPO) s certifikatom**

**Ciljna skupina in namen:**

Usposabljanje je namenjeno javnim uslužbencem – vodjem projektov ali storitev v javnem sektorjuki želijo pridobiti znanje in veščine produktnega managementa kot SCRUM Product Ownerji (»Lastnik izdelka«) in zagotoviti, da je razvoj izdelka/storitve usmerjen v ustvarjanje največje vrednosti za poslovne cilje ter želijo izboljšati usmerjenost razvoja k uporabniški vrednosti. Udeleženci se seznanijo s principi SCRUM metodologije, najboljšimi praksami, vlogo SCRUM Ownerja (»Lastnik izdelka«) ter tehnikami za spodbujanje razvoja storitev z vrednostjo za uporabnika in zagotavljanja agilnosti v projektih.

Udeleženec pridobi mednarodno priznan CSPO certifikat.

**Trajanje:**

* **izvedba v živo ali na daljavo:** 16 pedagoških ur

**Cilj**:

* razumeti osnovne principe in vrednote agilnega razvoja ter SCRUM metodologije;
* pridobiti znanje o vlogi SCRUM Product Owner-ja (»Lastnik izdelka«) in njegovih odgovornostih;
* spoznati tehnike zbiranja zahtev in sodelovanja z deležniki;
* razviti veščine za spodbujanje sodelovanja, odprte komunikacije in vključevanja deležnikov v razvojni proces;
* vodenje načrtov in sprejemanje odločitev glede funkcionalnosti izdelka/storitve;
* merjenje uspešnosti izdelka in prilagajanje strategije;
* implementirati izboljšave in prilagajati procese za razvoj izdelka/storitve z vrednostjo za uporabnika;
* usposobljenost za učinkovito upravljanje izdelka in prioritizacijo zahtev.

**Vsebina:**

* agilni manifest;
* vloga Product Ownerja (»Lastnika produkta«);
* Agile Product Ownership (»Agilno lastništvo produkta«);
* Product Backlog («Produktni seznam zahtev«) in prioritizacija;
* Product Burndown (»Grafični prikaz napredka skozi čas«), Planning (»Načrtovanje dela in virov za prihodnje iteracije«) in Estimates (»Ocene časa, potrebnega za izvedbo posameznih nalog«);
* Business Value Game (»Delavnica/tehnika za določanje vrednosti in prioritete funkcionalnosti na podlagi njihovega prispevka k poslovnim ciljem«);
* Story Mapping (»Vizualna metoda za organizacijo in razvrščanje uporabniških zgodb po pomembnosti in zaporedju.«), Impact Mapping (»Načrtovanje razvoja na podlagi ciljev in vplivov na organizacijo/uporabnike.«);
* Definition of Done (»Definicija dokončanosti«);
* Concept of Technical Debt (»Pojem tehničnega dolga – začasne rešitve v razvoju, ki lahko povzročijo dodatno delo ali težave v prihodnosti.«).

**Oblike in metode dela**

Usposabljanje poteka v obliki **delavnic v živo ali na daljavo** (glede na potrebe in pogoje naročnika). V obeh primerih mora biti **poudarjena aktivna vloga udeležencev (praktične vaje, primeri dobrih praks, reševanje problemov, diskusija,** simulacije, kvizi, ipd.). Priporočamo, da izvajalec v izvedbo usposabljanja vključi tudi delo na daljavo pred izvedbo delavnice ali po njej (npr. videofilm, vprašalnik, e-gradivo). Izvedbe v živo se izvajajo v prostorih izvajalca brez dodatnega doplačila.

Usposabljanje mora potekati v skladu z navodili in didaktičnimi smernicami za izvajalce usposabljanj na Upravni akademiji, objavljenimi na spletni strani Upravne akademije: <https://ua.gov.si/o-nas/za-izvajalce-usposabljanj/>.

**Ponudniki**

Ponudniki so lahko fizične in pravne osebe javnega ali zasebnega prava z aktivnimi licencami oziroma certifikati za izvajanje mednarodno certificiranih programov za katere oddajajo ponudbo. Dokazilo o usposobljenosti za izvajanje je obvezno za priznavanje usposobljenosti izvajalca. Ponudnik z oddajo ponudbe jamči zmožnost podeljevanja certifikata, navedenega v specifikacijah usposabljanja za katerega oddaja ponudbo, udeležencem, ki so uspešno opravili vse obvezne vsebine, potrebne za pridobitev certifikata.

**Dinamika izvajanja**

|  |  |  |  |
| --- | --- | --- | --- |
| **Usposabljanje** | **Skupno št. kotizacij**  **(čas trajanja pogodbe)** | **v živo** | **na daljavo** |
| Nevrolingvistično programiranje  (NLP Praktik) s certifikatom | 15 | 130 ped. ur | 130 ped. ur |
| Nevrolingvistično programiranje  (NLP Coach) s certifikatom | 5 | 205 ped. ur | 205 ped. ur |
| NASA PCM Komunikacijski model (»Process Communication model«) - 1. stopnja s certifikatom | 25 | 24 ped. ur | 24 ped. ur |
| NASA PCM Komunikacijski model (»Process Communication model«) - 2. stopnja s certifikatom | 25 | 24 ped. ur | 24 ped. ur |
| SCRUM Master (CSM) s certifikatom | 25 | 16 ped. ur | 16. ped. ur |
| SCRUM Product Owner (CSPO) s certifikatom | 25 | 16 ped. ur | 16 ped. ur |

Dejansko število kotizacij za posamezna usposabljanja je odvisno od potreb, zato je v specifikacijah opredeljeno predvideno število kotizacij. Za dinamiko izvajanja posameznega usposabljanja se bosta sproti dogovarjali kontaktna oseba naročnika in izvajalec.

**Kraj izvedbe usposabljanja**

Izvajanje poteka na lokacijah v Ljubljani in drugih krajih v Sloveniji ali na daljavo (izbrani ponudnik izvede usposabljanje na daljavo iz svojih prostorov in s svojo tehnično opremo). Izvedbe v živo se izvajajo v prostorih izvajalca brez dodatnega doplačila (strošek mora biti vštet v ponudbo).

**Predstavitev usposabljanja**

Na zahtevo naročnika ponudnik, ki izpolnjuje vse zahtevane pogoje, pred podpisom pogodbe predstavnikom Upravne akademije zagotovi krajšo podrobnejšo predstavitev usposabljanja in učnih metod. V primeru zavrnitve predstavitve ponudba ponudnika ne bo upoštevana.

**Pogodba**

Izbrani ponudnik za usposabljanje mora podpisati pogodbo v roku 3 dni od prejema podpisane pogodbe s strani naročnika. **Veljavnost pogodbe je do porabe načrtovanih sredstev v višini 170.190,00 z DDV,** oziroma ne dlje kot do **30. 6. 2026.**